જામનગરમાં ફુટપાથ, પાથવે, શોપીંગ સેન્ટર, રોડ ટચ, સરકારી કચેરીની દિવાલોને લગત જે જગ્યાની લાખો રૂપિયા કિંમત થાય ત્યાં ઠેલા, કેબીન, સ્થાયી રેકડીઓની સંખ્યા એક હજારથી વધુ છે જેનું જંગી ટર્ન ઓવર છે જેમાં પાન, બીડી, સીગારેટ, છુપાવેલી ગુટખા, પાણીના પાઉચ, ઠંડા પીણા, ચા-કોફી-દૂધ, નાસ્તા વગેરેના ધંધા ધમધોકાર  છે આ ‘કૃપા’ કેબીન કોઇ પ્રજા પ્રતિનિધિની, રાજકીય વ્યકિતની, પોલીસ કર્મચારીઓની, કોર્પોરેશનના કર્મચારીઓની, સરકારી વિભાગના કોઇ વ્યકિતઓની, કેટલાક હંગામી કર્મચારીઓની, યુનીયન અગ્રણીઓની, અમુક સામાજીક અગ્રણીઓની વગેરે અનેકની કૃપા ઉપર ચાલે છે જે જરૂર પડયે ‘કયારેક’ જ ખાસ કિસ્સામાં જ હટાવાય છે એ સિવાય તો રામના રાજ છે.